Ons voel skrikerig, want die omgewing en die mense wat ons gaan besoek is vir ons vreemd. Langs die pad tel ons 10 jongmense van Wallesdene en omgewing op wat deel is van 'n christen uitreik jeug groep. Hulle entoesiasme is aansteeklik.
Ons kry die Dare to Care groep van Proteahoogte by Sarfat en hulle bedien ons met koffie en pannekoek. Ons besoek die Xhosa en Afrikaanse bybelstudie groepe en word met sang en dans verwelkom.
Ons ontmoet mense wat elke week die bybelstudies aanbied met groot toewyding en ontmoet die kinders. Hulle het groot vrymoedigheid om te sing en ons te omhels in verwelkoming.
Ons verdeel in groepies en die kinders begelei ons na hulle huise. Ons stap deur die strate, in plakkers huisies in en beleef 'n ander wêreld wat vir ons baie arm voorkom. Binne die huise beleef ons warm vriendelike en ongelooflike mense. Ons kuier, drink iets saam en nooi almal saam vir 'n pannekoek by die Sarfat gebou.
Ons bewonder die vordering in die gebou en 'n man in 'n rystoel vertel ons van sy plek, BLOEKOMBOS.
Ons hoor van baie uitdagings en behoefte vir erkenning en omgee. Die kinders sing met ongelooflike talent en oorgawe vir ons. 'n Seuntjie kom sit op oom Tallie se skoot. Ons kom onder die indruk van hoe dankbaar ons kan wees vir dit wat ons het. Skielik is daar 'n begeerte om betrokke te wees en daar kom 'n paar idees na vore.
Die vraag waarmee ons gegaan het is egter: Wat sê die Here vir NGK Proteahoogte oor Bloekombos. Waarvoor roep Hy ons en waarvoor nie? Hieroor gaan ons nog verder bid en gesels,